забавни моменти за Испания
Един човек кандидатства за работа, но има един недостатък - постоянно мига с лявото око. Шефът на фирмата го пита:
 - Добре, вие кандидатствате за поста специалист по маркетинга. Имате ли висше образование в тази област?
 - Да, точно маркетинг на промишлеността.
 - Добре, а имате ли опит?
 - Да, точно 10 години съм работил на този пост в една друга компания.
 - Добре, а владеете ли чужди езици?
 - Английски, френски, руски, и до известна степен испански.
 - Имате ли препоръки?
 - Ето тук в тази папка имам 4 препоръчителни писма.
 - Ами... Как да Ви кажа. Всичко е наред. Само че това, дето примигвате постоянно с окото, може да се окаже проблем...
 - А,не е проблем. Ей сега ще го оправя.
 Човекът си отваря дипломатическото куфарче, и започва да вади - презервативи, презервативи, още презервативи - розови, черни, бели, фосфоресциращи, въобще всякакви. По едно време на дъното намира едно аспиринче, глътва го и изведнъж спира да мига с окото. Шефа му казва:
 - Това е добре. Нает сте. Само че може ли да Ви питам нещо?
 - Да, кажете?
 - Щом се оправяте от 1 аспирин, за какво сте накупили толкова много презервативи?
 - Ох... А Вие, кажете ми, опитвали ли сте се да влезете в аптека, и да си поискате аспирин от аптекарката, постоянно смигайки?